Document ID: /roh_data/filtered/fineweb-2-filterrobots_roh.jsonl.gz/15602

La fin dal tschientaner vegn il livel a las costas ad esser per 65 centimeters pli aut ch'il 2005. Fin ussa faschevan ils blers perscrutaders quint cun 30 centimeters. Il studi da l'universitad da Colorado sa basa sin mesiraziuns dals ultims 25 onns.
E quai è cun gronda probabilitad ina stimaziun precauta.
El Niño e Pinatubo
Ils perscrutaders resguardan plirs facturs ch'influenzeschan il livel da l'aua global. Tranter auter il fenomen dal clima «El Niño» en il Pazific u er erupziuns da vulcans sco il Pinatubo il 1991 sin las Filippinas.
Cun agid da tut quests facturs quintan ils perscrutaders ch'il livel da la mar crescha mintg'onn per 0,08 millimeters pli svelt che calculà fin uss.
RR novitads 06:00